Portal: Videospill

***Fallout 4*** er et action-rollespill utgitt av Bethesda Softworks 10. november 2015. Spillet er det første hovedspillet i Fallout-serien siden *Fallout 3* i 2008. I likhet med forgjengerne utspiller handlingen i *Fallout 4* seg i et post-apokalyptisk USA, denne gangen i Boston-området, over 200 år efter en omfattende kjernefysisk krig i året 2077. Spillet deler også forgjengernes retro-futuristiske 1950-talls estetikk.

*Fallout 4* er et såkalt sandkassespill, med en stor åpen verden som spillets protagonist fritt kan bevege seg rundt i. Som i *Fallout 3* og *Fallout: New Vegas* veksler spillet mellom første- og tredjepersons synsvinkel, og ligger også i den øvrige spillmekanikken tett opp mot disse to forgjengerne. Enkelte nye elementer er likevel blitt introdusert i *Fallout 4*, deriblant muligheten til å konstruere bygninger. For første gang i serien har også spilleren selv fått en stemme, og et mer dynamisk dialogsystem er blitt introdusert. Dette systemet skal ifølge utviklerne inneholde 111 000 innspilte replikker.

Spillet har en aldersgrense på 18 år ifølge PEGI-klassifiseringen.

*Fallout 4* fikk generelt gode anmeldelser fra kritikere; mange roste spillverdenens dybde, friheten gitt til spilleren, mengden innhold det er si spillet, handlingen, karakterene og lydsporet. Det har solgt meget godt.

Handling
--------

Fallout 4 begynner 23. oktober 2077, dagen da de første atombombene ble sluppet over USA. Spillets protagonist, «overleveren» søker tilflukt i hvelv 111 sammen med sin familie. Det blir raskt klart at hvelv 111 er et kryogenisk hvelv, og hele familien fryses ned. Etter en tid våkner overleveren og ser at ukjente personer tar spedbarnet, Shaun, og dreper ektefellen som ikke vil gi fra seg barnet, for så igjen å bli fryst ned.

Senere fører en feil til at overleveren igjen våkner og oppdager at ingen andre har overlevd og starter letingen etter det bortførte barnet. Like i nærheten ligger Sanctuary Hills, og familiens gamle hus-robot Codsworth avslører at det er gått 210 år siden krigen. Codsworth anbefaler å søke hjelp i Concord, der overleveren møter Preson Gravey fra «The Minutemen», som prøver å overleve i kamp mot banditter. Overleveren pekes så i retning av Diamond City, der detektiven Nick Valentine kanskje kan hjelpe i letingen etter Shaun. I Diamond City møter overleveren journalisten Piper, og får vite om «The Institute» (instituttet), en organisasjon omgitt av hemmeligheter, som anklages for å infiltrere verden ved bruk av «synths», androider som ikke kan skilles fra vanlige mennesker.

Nick Valentine viser seg å være savnet, og når overleveren finner ham viser det seg at han er en annengenerasjon synth, som etter nye utfordringer finner ut at Conrad Kellogg er morderen fra hvelv 111. Shaun er forøvrig hos instituttet, men ved hjelp at Kelloggs kybernetiske hjerneimplantat og dr. Amari i Goodneighbor klarer overleveren å se minnene til Kellogg og må finne Brian Virgil, en vitenskapsman som har rømt fra instituttet. Virgil avslører at teleportering er den eneste metoden for å komme inn til instituttet, og for å få til det trengs det en chip fra en spesiell agent-synth, som overleveren må spore opp og drepe.

For å dekode chipen må overleveren oppsøke «The Railroad», en organisasjon som kjemper for å redde synther, og Virgil lager tegninger til et apparat som gjør det mulig å overstyre instituttets molekyl-signal. Overleveren må alliere seg meg «The Minutemen», «The Railroad» eller «The Brotherhood of Steel» for å få bygd apparatet, og overleveren kommer seg inn i instituttet og finner etter hvert Shaun. Alternativt kan overleveren alliere seg med instituttet.

Handlingen i slutten av spillet er avhengig av hvem man har alliert seg med, og de fleste kombinasjonene av valg fører til at de andre fraksjonene (unntatt The Minutemen) ødelegges. Hovedpersonen overlever også de siste ødeleggelsene, og spillet fortsetter som et sandkasse-spill der nybyggere i hele området stadig trenger assistanse i konflikt med banditter eller super-mutanter.

Mottagelse
----------

| Samling av flere omtaler |
| --- |
| Samler | Poengsum |
| GameRankings | (PS4) 88.45%(XONE) 88.38%(PC) 85.67% |
| Metacritic | (PS4) 87/100(XONE) 87/100(PC) 84/100 |
| Omtaler |
| Publikasjon | Poengsum |
| Destructoid | 7.5/10 |
| *Electronic Gaming Monthly* | 9/10 |
| *Filmpolitiet* | Terningkast 6 |
| *Game Informer* | 9/10 |
| GameRevolution | 4.5/5 stjerner4.5/5 stjerner4.5/5 stjerner4.5/5 stjerner4.5/5 stjerner |
| GameSpot | 9/10 |
| GamesRadar | 5/5 stjerner5/5 stjerner5/5 stjerner5/5 stjerner5/5 stjerner |
| GameTrailers | 9/10 |
| IGN | 9.5/10 |
| *PC Gamer US* | 88/100 |
| Polygon | 9.5/10 |
| VideoGamer.com | 9/10 |

*Fallout 4* fikk positive anmeldelser. GameRankings og Metacritic ga spillets PlayStation 4-versjon 88,45 % basert på 38 anmeldelser og 87 av 100 poeng basert på 54 anmeldelser. Xbox One-versjonen fikk 88,38 % basert på 26 anmeldelser og 87 av 100 poeng basert på 32 anmeldelser. Microsoft Windows-versjonen fikk 85,67 % basert på 18 anmeldelser og 84 av 100 poeng basert på 31 anmeldelser.

### Norsk mottagelse

*Fallout 4* ble svært godt mottatt av norsk spillpresse. Av Gamer.no ble spillet benevnt som «et mesterverk», og gitt 10/10 mulige poeng. Videre fikk spillet 10/10 poeng av Spillkritikk.no, 9/10 poeng av Gamereactor.no og terningkast seks hos både både NRK P3s Filmpolitiet og Dagbladets PressFire.no. Den omfangsrike åpne verdenen og valgfriheten, kraftig forbedret skytemekanikk, det nye dialogsystemet og generelt betydelige forbedringer på de fleste områder sammenlignet med forgjengerne *Fallout 3* og *Fallout: New Vegas* er trukket frem som positive elementer.

Anmelderne har likevel innvendt at spillet ved lansering inneholdt en del bugs. Grafikken imponerte heller ikke alle anmelderne, som blant annet påpekte variabel bildefrekvens og svak ansiktsmimikk. Dette ser likevel i liten grad ut til å ha påvirket anmeldernes opplevelse av et spill som, ifølge Filmpolitiets Marte Hedenstad, «rett og slett [er] så bra at det ikke gjør så mye at det er litt smårusk her og der».

### Salg

*Fallout 4* solgte over 1,2 millioner kopier på Steam i løpet av utgivelsesdøgnet,, og ga dermed 750 millioner dollar i inntekt.

Referanser
----------

1. ↑   Steam[Hentet fra Wikidata]
2. ↑   Humble Store[Hentet fra Wikidata]
3. ↑   «All PS Now games A-Z», undertittel Browse the full list of games available to play with your PS Now membership, arkiv-URL web.archive.org, arkiveringsdato 3. juli 2021, verkets språk engelsk, besøkt 5. juli 2021[Hentet fra Wikidata]
4. ↑  .
5. ↑  «Apocalypse Almost Now: Fallout 4 Will Drop in November». *WIRED* **(engelsk)**. Besøkt 5. desember 2015.
6. ↑  Hilliard, Kyle (5. september 2015). «Bethesda Completes Recording Of Fallout 4's 111,000 Lines of Dialogue» **(engelsk)**. Besøkt 19. oktober 2015.
7. ↑  PEGI-klassifisering Arkivert 10. desember 2015 hos Wayback Machine.
8. 1 2  «Fallout 4 for PlayStation 4». GameRankings. Besøkt 9. november 2015.
9. 1 2  «Fallout 4 for Xbox One». GameRankings. Besøkt 9. november 2015.
10. 1 2  «Fallout 4 for PC». GameRankings. Besøkt 9. november 2015.
11. 1 2  «Fallout 4 for PlayStation 4 Reviews». Metacritic. Besøkt 9. november 2015.
12. 1 2  «Fallout 4 for Xbox One Reviews». Metacritic. Besøkt 9. november 2015.
13. 1 2  «Fallout 4 for PC Reviews». Metacritic. Besøkt 9. november 2015.
14. ↑  Carter, Chris (9. november 2015). «Review: Fallout 4». Destructoid. Besøkt 9. november 2015.
15. ↑  Buchholtz, Matt (9. november 2015). «Fallout 4 review». Electronic Gaming Monthly. Arkivert fra originalen 10. november 2015. Besøkt 9. november 2015.
16. 1 2 3  «Fallout 4». *P3 Filmpolitiet*. Besøkt 21. november 2015.
17. ↑  Reiner, Andrew (9. november 2015). «A Familiar Wasteland - Fallout 4 - Xbox One». Game Informer. Besøkt 9. november 2015.
18. ↑  Tan, Nick (9. november 2015). «Fallout 4 Review». Game Revolution. Besøkt 9. november 2015.
19. ↑  Brown, Peter (9. november 2015). «Fallout 4 Review». GameSpot. Besøkt 9. november 2015.
20. ↑  Hurley, Leon (9. november 2015). «Fallout 4 review». GamesRadar. Besøkt 9. november 2015.
21. ↑  Moore, Ben (9. november 2015). «Fallout 4 Review». GameTrailers. Besøkt 9. november 2015.
22. ↑  Stapleton, Dan (9. november 2015). «Fallout 4 Review». IGN. Besøkt 9. november 2015.
23. ↑  Savage, Phil (9. november 2015). «Fallout 4 review». PC Gamer. Besøkt 9. november 2015.
24. ↑  Gies, Arthur (9. november 2015). «Fallout 4 review». Polygon. Besøkt 9. november 2015.
25. ↑  Miller, Simon (9. november 2015). «Fallout 4 Review». VideoGamer.com. Besøkt 9. november 2015.
26. ↑  «Anmeldelse: Fallout 4». *Gamer.no*. Besøkt 21. november 2015.
27. ↑  «Anmeldelse: Fallout 4». *spillkritikk.no*. Besøkt 21. november 2015.
28. ↑  «Fallout 4». *www.gamereactor.no*. Besøkt 21. november 2015.
29. ↑  «Anmeldelse: Fallout 4». *PressFire.no*. Besøkt 21. november 2015.
30. ↑  «Steam Spy on Twitter.». *Twitter*. Besøkt 12. november 2015.
31. ↑  Makuch, Eddie. «Fallout 4 ships 12 million copies in one Day». *GameSpot*. Besøkt 30. desember 2015.

Eksterne lenker
---------------

* (en) *Fallout 4* på Steam Rediger på Wikidata

* (en) *Fallout 4* hos MobyGames Rediger på Wikidata

* (en) *Fallout 4* hos MobyGames Rediger på Wikidata

* (en) *Fallout 4* hos MobyGames Rediger på Wikidata

* (en) *Fallout 4* hos MobyGames Rediger på Wikidata

* (en) *Fallout 4* på Metacritic Rediger på Wikidata

* (en) *Fallout 4* på OpenCritic Rediger på Wikidata

* (en) *Fallout 4* på Internet Movie Database Rediger på Wikidata

* (en) *Fallout 4* på Behind The Voice Actors Rediger på Wikidata

* (en) *Fallout 4* hos Giant Bomb Rediger på Wikidata

| * v
* d
* r
*Fallout*-serien |
| --- |
| Hovedserien | *Fallout (1997)*  **·** *Fallout 2*  **·** *Fallout 3*  **·** *Fallout: New Vegas*  **·** *Fallout 4* |
| Andre spill | **Spin-off:** *Fallout Tactics*  **·** *Brotherhood of Steel*  **·** *Shelter*  **·** *Fallout 76*  **Kansellerte spill:** *Van Buren*  **·** *Brotherhood of Steel 2*  **·** *Online*  **Brettspill:** *Fallout: Warfare* |

|  |  |
| --- | --- |
| Oppslagsverk/autoritetsdata | BNF **·** BNF (data)
 |

Portal: Videospill